Digitaria ciliaris

Ny Digitaria ciliaris dia karazan-javamaniry ahitra mamony, tokan-dravin-tsimoka, ao amin' ny fianakaviana Poaceae. Bozaka maniry isan-taona any amin' ny faritra trôpikaly sy sobtrôpikaly izy io. Tena fahita any amin' ny saha voavoly sy amin' ny tany kotra ary amoron-dalana. Matetika izy io dia ahidratsy ao amin' ny fambolena anana sy voamadinika. Amn' ny teny malagasy izy io dia atao hoe ahitafoaka, mamakihoho na marorantsana"Digitaria ciliaris (Retz.) Koeler", wiktrop.org.

 Faritra sy toerana aniriany 
vignette|Digitaria ciliaris
Zavamaniry matanjaka avy any Azia ny Digitaria ciliaris, nefa koa hita manerana ny faritra trôpikaly rehetra amin' ny planeta, ary koa any amin' ny faritra antonony. Ity bozaka ity dia karazana manafika izay heverina ho ahidratsy any amin' ny firenena sasany, anisan' izany i Sina sy i Meksika ary i Etazonia.

Maniry haingana any amin' ny toerana toy ny dongom-pasika amorontsiraka, henihenin-dranomasina, ary lemaka ambolena palma (Arecaceae). Tahaka ny Portulaca oleracea sy ny Ipomoea pes-caprae ary ny  Melanthera biflora ny Digitaria ciliaris izay aisan' ny karazana voalohany manjanaka ny tontolo simba na novaina any amin' ny faritra trôpikaly amin' ny planeta.

 Famariparitana 
vignette|Digitaria ciliaris
Maniry isan-taona ity bozaka ity, mety hahatratra 1 m ny haavony saingy matetika dia fohy kokoa. Eo amin' ny tonony ny fakany ary ny tahony dia mamokatra zanany (solofo) izay ahafahan' ilay zavamaniry hitombo haingana ary hamorona vondrona makitroka manana savaivo manodidina ny 1 m sy haavo 50 sm. Mahitsy na mahitsy mibikan' atody ny raviny izay manana halava hatramin' ny 15 sm, sady mihatery mankany amin' ny tendrony. Eo an-tampon' ny taho lava, matetika lava kokoa noho ny ravina, ny vondrombony izay misy salohy roa ka hatramin' ny sivy mirefy 5 hatramin' ny 10 sm.

 Fambolena vilona 
Natao ho an' ny biby fiompy ny Digitaria ciliaris satria ahitra be otrikaina amin' ny fizaràn-taona mafana izy io. Tian' ny Digitaria ciliaris, ny fandonahana misy azôta izay mampitombo azy hatramin' ny 3 m, ary mila mifanolo amin' ny  vilon' ny fizaran-taona mangatsiaka.

 Jereo koa 

 Digitaria

 Loharano